Panggulawenthah ing Indhonésia

Pendhidhikan ing Indonésia iku sakabèhané pendhidhikan kang diselenggaraké ing Indonésia, kanthi kastruktur utawa ora. Sacara kastruktur, pendhidhikan ing Indonésia dadi tanggung jawab Kamentrian Pendhidhikan Nasional Républik Indonésia (Kemdiknas), biyèn jenengé Departemen Pendhidhikan lan Kabudayan Républik Indonésia (Depdikbud). Ing Indonésia, kabèh kang ndunungi wajib mèlu program wajib sinau pendhidhikan dhasar sajeroning sangang taun, enem taun ing sekolah dhasar/madrasah ibtidaiyah lan telung taun ing sekolah menengah kapisan/madrasah tsanawiyah. Saiki, pendhidhikan ing Indonésia diatur liwat Undhang-Undhang Nomer 20 Taun 2003 ngenani Sistem Pendhidhikan Nasional.

Pendhidhikan ing Indonésia kapérang dadi telung jalur utama, ya iku formal, nonformal, lan informal. Pendhidhikan uga dipérang djroning patang jenjang, ya iku anak usia dini, dhasar, menengah, lan dhuwur.

 Sajarah 
Walanda ngenalaké sistem pendhidhikan formal marang kang ndunungi Indhiya Nèderlan (cikal bakal Indonésia), sanajan winates mung tumrap kalangan tinamtu. Sistem kang diwanuhaké iku amèh padha karo struktur kang ana saiki, kanthi tataran ing ngisor iki:
 Europeesche Lagere School (ELS), sekolah dhasar kanggo wong Éropah
 Hollandsch-Inlandsche School (HIS), sekolah dhasar kanggo pribumi
 Meer Uitgebreid Lager Onderwijs (MULO), sekolah menengah kapisan
 Algemeene Middelbare School (AMS), sekolah menengah atas

Wiwit taun 1930-an, Walanda ngenalaké pendhidhikan formal winates kanggo provinsi-provinsi ing Hindhia Walanda.

 Jenjang 
Jenjang pendhidhikan iku wujud tahapan pendhidhikan kang dikukuhaké dhedhasar tingkat perkembangan peserta dhidhik, tujuan kang arep digayuh, lan kamampuan kang dikembangaké.

 Pendhidhikan anak usia dini 
Ngacu marang Undhang-undhang Nomer 20 Taun 2003, Pasal 1 Butir 14 ngenani Sistem Pendhidhikan Nasional, Pendhidhikan anak usia dini (PAUD) iku upaya pembinaan kang ditujokaké marang bocahwiwit lair nganti umur enem taun liwat pawèwèh rangsangan pendhidhikan kanggo mbantu tuwuh lan kembangé jasmani lan rohani supaya bocah duwé kesiapan nalika lumebu ing pendhidhikan sabanjuré.

 Pendhidhikan dhasar 
Pendhidhikan dhasar minangka jenjang pendhidhikan wiwitan sajeroning 9 (sangang) taun pisanan mangsa sekolah bocah-bocah kang dadi landhesan jenjang pendhidhikan menengah.

 Pendhidhikan menengah 
Pendhidhikan menengah minangka jenjang pendhidhikan lanjutan pendhidhikan dhasar.

 Pendhidhikan dhuwur 
Pendhidhikan dhuwur iku jenjang pendhidhikan sawisé pendhidhikan menengah kang nyakup program pendhidhikan diploma, sarjana, magister, dhoktor, lan spésialis kang diadani déning pawiyatan luhur.

 Jalur pendhidhikan 
Jalur pendhidhikan iku wahana kang diliwati peserta dhidhik kanggo ngembangaké potènsi dhiri sajeroning sawiji prosès pendhidhikan kang sarujuk marang tujuan pendhidhikan.

 Pendhidhikan formal 
Pendhidhikan formal minangka pendhidhikan kang diadani ing sekolah-sekolah lumrahé. Jalur pendhidhikan iki duwé jenjang pendhidhikan kang jelas, wiwit saka pendhidhikan dhasar, pendhidhikan menengah, nganti pendhidhikan dhuwur.

 Pendhidhikan nonformal 
Pendhidhikan nonformal paling akèh ana ing usia dini, sarta pendhidhikan dhasar, ya iku TPA, utawa Taman Pendhidhikan Al Quran,kang akèh ana ing saben masjid lan Sekolah Minggu, kang ana ing gréja.

Saliyané iku, ana uga manéka kursus, antarané kursus musik, bimbingan belajar lan sapanunggalané.

 Pendhidhikan informal 
Pendhidhikan informal ya iku jalur pendhidhikan kulawarga lan lingkungan berbentuk kagiyatan belajar kanthi swatantra kang dilakukan kanthi sadhar lan bertanggung jawab.

 Kurikulum 

Jinis èlmuMata wulanganJenjang (kelas)#Jeneng #Jeneng  SD SMP SMA 1 2 3 4 5 6 7 8 9 10 11 (IPA) 12 (IPA) 11 (IPS) 12 (IPS)1Ilmu Pendhidhikan 1 Agama  2 Kewarganagaraan 3 Jasmani lan Kaséhatan 4 Teknologi Informatika lan Komunikasi2Ilmu Basa (lan Sastra) 1 Basa Indonésia  2 Basa Inggris 3 Basa Laladan 4 Basa Manca3Ilmu Alam 1 Matématika  2 Fisika   3 Biologi 4 Kimia  4Ilmu Sosial 1 Sajarah  2 Géografi    3 Ékonomi 4 Sosiologi  5Ilmu Seni (lan Budaya) 1 Seni Musik   2 Seni Rupa 3 Seni Ketrampilan 4 Seni JogèdJumlah mata wulangan131613

 Rujukan 

 Uga delengen 
 Pendhidhikan
 Kamentrian Pendhidhikan Nasional Indonésia

 Pranala njaba 
 Kementerian Pendhidhikan Nasional Républik Indonésia